Ngaran Tapuji
Arsyad Indradi
Harum satanggi pudak malati barenteng di galungdua
Bagalang amas bakalung amas basusun batantangtiga
Barupa bungas baharta banyak apalah artinya
Apalah artinya lamunlah adat budi bahasa
kada dipakai kada dijaga
Banyak urang baparigal banyak batanam nyiur
Padahal handayangnya gugur mamparapas
Si Itai mangalangkang mananawaakan paninian
sawaktu sidin mamadahi jangan duduk dimuharalawang
wayah sanja kaina ngalih balaki
Tanda akhir zaman kalu
Banyak papadah urang tuha nang bangaran pamali
dianggap tahayul
Bujur jua banyu gugur ka daun kaladi
Baiingat lawan diri
Hidup di dunia ngaran tapuji
tabawa jua sampai kamati
bbaru, 93
** Telah dinotasi menjadi lagu banjar
dimuat di Dendang Banua B.Post ‘93
Saturday, May 7, 2011
Puisi Urang Banjar | Ngaran TapujiSaturday, May 07, 2011 Posted by kumpulan karya Puisi
Subscribe to: Post Comments (Atom)
sun_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn tgl_Latn bjn_Latn bjn_Latn bjn_Latn bjn_Latn som_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn eng_Latn bjn_Latn eng_Latn